
1 Johdanto
Valitsin opinto-ohjaajakoulutuksen kehittämistehtäväkseni työpaikallani nousseen tarpeen pohjalta kehittää päiväkirjamuotoisen opinnäytetyön ohje sosionomikoulutukseen Savonia- ammattikorkeakouluun. Ohjeen lisäksi perehdyn opinnäytetyön ohjaukseen tarkemmin. Vinkkejä ko. muotoisesta opinnäytteestä saimme oppilaitoksellamme syksyllä 2016 järjestetystä ohjauksen ajankohtaisaamupäivästä, jossa oli esillä verkkovirta-hankkeen ( www.verkkovirtahanke) kautta kehitetyt uudet ammattikorkeakoulun opinnäytetyönmuodot.
Opinnäytetyön ohjaaminen on itselleni uusi työsarka, siksi pidän tärkeänä kuvata ja pohdiskella kehittämistyössä myös opinnäytetyön ohjaukseen liittyviä seikkoja oman osaamisen vahvistamiseksi. Pohdinnan uskoisin palvelevan myös työyhteisöäni laajemmin, koska päiväkirjamuotoinen opinnäyte on uusi opinnäytetyön muoto sosionomikoulutuksessa. Aina on hyvä kerrata omaa ohjausajattelua. Hedelmällistä on myös aiheen jakaminen työpaikan tiimin kesken. Onhan opinnäytetyötä keskeinen osa sosionomikoulutuksen osaamiskompetenssia.
Ajatus kehittämistyössä on ollut että ko. mallista opinnäytetyön tekemisen muotoa tarjotaan opiskelijoille, joilla on syystä tai toisesta opinnäytetyön tekemisen aloittaminen ja/tai loppuun saattaminen jäänyt haaveeksi. Voi olla, että osa opiskelijoista kokee opinnäytetyön tekemisen liian isoksi haasteeksi ja sen vuoksi aloittamista lykätään tai siirretään tuonnemmaksi. Joillakin opiskelijoilla on saattanut käydä myös niin, että työelämästä on löytynyt mielenkiintoisia töitä, jolloin aikaa ja voimavaroja ei ole jäänyt enää opinnäytetyön loppuun saattamiseen. Opinnäytetyön ohjaaminen ei ole ole ohjaavalle opettajallekaan yksiselitteinen työtehtävä.








2 Keskeiset käsitteet ja työn teoreettiset lähtökohdat
Kehittämistehtävän keskeiset käsitteet ja teoreettiset lähtökohdat rakentuvat ohjauksen keskeisiin yleisempiin käsitteisiin ja ammattikorkeakoulun opinnäytetyölle asettamiin vaatimuksiin. Keskeisiä käsitteitä tässä kehittämistehtävässä ovat ohjaus, opinnäytetyön ohjaus, opinnollistaminen, päiväkirjamuotoinen opinnäyte sekä ohjaaja/ohjattava. Kehittämistehtävän kannalta näen tärkeäksi tarkastella myös ohjauksen merkitystä opinnäytetyön prosessissa. 
 Ohjaus:
Ohjaus on vuorovaikutteista ja ammatilliseen kasvuun tähtäävää toimintaa. Kyse on yhteistyöprosessista ohjaajan ja ohjattavan, yleensä opiskelijan välillä. Ohjaus on tukevaa toimintaa. Peavyn (1999, 53) mukaan ohjaus on vuorovaikutus- ja neuvotteluprosessi, jossa ohjattavaa autetaan selventämään ja luomaan kuvaa omista tavoitteistaan ja omasta tulevaisuudestaan. Ohjattavaa autetaan tunnistamaan omia voimavaroja ja rajoitteitaan. 
Gustad (1953,5-2) puolestaan kiteyttää ohjauksen oppimiseen suuntautuvaksi prosessiksi, jossa ammattitaitoinen ohjaaja auttaa ohjattavaa tämän tarpeiden mukaisilla menetelmillä. Tavoitteena on tässä prosessissa itsetuntemuksen lisääntyminen ja tietoisuuden lisääntyminen tavoitesuuntautuneesti. 
Ohjauksessa korostuu ohjaussuhde ja sen kehittävä luonne, jota voidaan kuvata dialogiksi. Avoimella dialogilla tarkoitetaan rakentavaa ja luovaa toimintaa, jossa ohjaajan ja ohjattavan vuorokuuntelu säilyttää yhteyden todellisuuteen. Hakalan ( 2004) mukaan keskeistä on vuorovaikutuksessa tapahtuva muutos. Ohjaussuhteen on oltava toimiva menestyäkseen ja ohjausprosessin sujuminen saattaa olla ohjattavan kannalta merkityksellisempi kuin itse lopputulos.
Opinnäytetyön opinnollistamisessa ohjauksen pääpaino on ratkaisukeskeisessä ohjausteoriassa. Ohjausta suunnataan nykyhetkeen ja lähitulevaisuuteen. Menneitä mahdollisille  epäonnistumisille ei anneta painoarvoa vaan pyritään saamaan voimia ja energiaa tehdä opinnäyteprosessipäätökseen menossa olevaa elämäntilannetta hyödyntäen.

Opinnäytetyön ohjaus:
Opinnäytetyön ohjaus voidaan määritellä siten, että se on säännöllistä keskustelua opinnäytetyön edistymisestä henkilökohtaisessa vuorovaikutuksessa ohjaajan ja ohjattavan kanssa. Opinnäytetyön tekeminen ammattikorkeakoulussa vaatii opiskelijalta sitoutumista ja teoreettista ajattelutaitoa, käsitteiden hallintaa, kriittistä ajattelua ja osaamista tutkimustulosten raportointiin.( Savonia, opinnäytetyönohjeet 2016).
Opinnäytetyön ohjaus on yleisnimitys laajalle toiminnalle, jolle on asetettu erikseen tietyt sisällölliset tavoitteet. Ammattikorkeakoulujen opiskelijan ohjeissa on näitä tavoitteita täsmennetty yleisesti; niin myös Savonian nettisivuilta löytyvissä ohjeissa.
Opinnäytetyön ohjausta kuvataan ohjeissa yleisesti lineaarisesti etenevänä prosessina, jossa tavoitteena on opiskelijan työn ohjaaminen kohti ammattimaista ajattelua yhdessä työelämän kanssa. Prosessi etenee omanaan, sitä ei voi ennakoida tai ennustaa. Opinnäytetyön ohjausprosessin merkitys ymmärretään usein vasta sitten kun opinnäytetyö on valmis tai loppusuoralla. Usein opiskelijat opinnäytetyön prosessin loppuvaiheessa innostuvat pohtimaan oman työnsä etenemistä, saatua ohjausta ja/tai ohjauksen kohdentumista sekä työelämän kanssa käytyä vuoropuhelua. Monet kommentoivatkin tässä vaiheessa, että olisi ehkä pitänyt olla aktiivisempi jo alkuvaiheessa. 
Sinällään opinnäytetyön ohjausta ei voi pakottaa tiettyyn kaavaan vaan se on kontekstuaalista. Ohjauksessa on jätettävä tilaa ohjattavalle itselleen ja prosessin aikana ilmaantuville ohjaustarpeille. Ohjaus valmistaa opiskelijan kohtaamaan sen tosiasian, ettei maailmassa ole päteviä ja lopullisia jäsennyksiä ja sen, että tilannekohtaisten oikeiden vastauksien luominen /tai löytäminen on vaikeaa. ( Leinonen R. (2001, 50-61). Tämän seikan olen itsekin huomannut kun olen ohjannut syksyn 2016 aikana pitkälti toistakymmentä opinnäytetyön tekijäryhmää Savoniassa. 
Savonian opinnäytetyön ohjeet kuvaavat asian alla olevan mukaisesti:
”Opinnäytetyön ohjaus:
Opinnäytetyösi päävastuussa olevalta ohjaavalta opettajalta saat tarpeen mukaan ohjausta ja tukea koko opinnäytetyöprosessin ajan. Ohjaajasi kanssa voit keskustella työn rajaukseen, näkökulman valintaan, sisältöön, etenemiseen sekä aikatauluun ja itse prosessiin liittyvistä kysymyksistä. Ohjaajasi myös lukee työtäsi sen eri vaiheissa ja antaa palautetta. Opiskelijana sinulla on oikeus ohjaukseen ja rakentavaan palautteeseen työstäsi kohtuuajassa. Ohjausaikaa on varattu kullekin opiskelijalle tietty määrä, mutta on erittäin tärkeää muistaa, että työ on itsenäistä työskentelyä vaativa asiantuntijatehtävä.”

Opinnäytetyön ohjaaja:
Ohjaajalla täytyy olla oman erityisalansa sisällön ja metodologian osaaminen ja myös yksilö- sekä ryhmäohjaukseen liittyviä vuorovaikutustaitoja sekä kyky ohjata opiskelijan tieteellistä työprosessia. Ohjaajan täytyy antaa tietoa resursseista, jotka helpottavat opinnäytetyön tekemistä ja käytännön toteutusta (infrastruktuuri, tietokoneet, kirjastopalvelut, rahoitus ym.). Ohjaajan täytyy olla myös tietoinen omista resursseistaan kuten opinnäytetyön ohjaamiseen vaadittavan ajan järjestämisestä sekä ohjauksen muista resursseista (esim. kollegatuki, muu ohjaukseen liittyvä tuki).

Opinnäytetyön tekijä, opiskelija:
Opinnäytetyön tekijä, opiskelija on henkilö, joka omaan tulevaan ammattiinsa, tässä tapauksessa sosiaalialan kompetensseihin peilaten tekee opinnäytetyön ennalta sovitun ohjeistuksen ja työelämänyhteistyössä määriteltyjen reunaehtojen puitteissa. Opinnäytetyön tekijä on asettaa omalle työlleen ja omalle asiantuntijuuden kehittymiselleen tavoitteet ja aikataulun. Opinnäyte tuo on osan opiskelijan suorittamaan tutkintoa. 

Ohjauksen merkitys opinnäytetyöprosessissa
Tehokas opinnäytetyön ohjaus auttaa opiskelijaa opinnoista suoriutumiseen määräajassa ja nopeuttaa valmistumista. Erityisesti opinnäytetyön aloittamisen hidastumisen on todettu pidentävän opiskeluaikoja. Päiväkirjamuotoisen opinnäytetyön mahdollisuutta tarjotaan sosionomikoulutuksessa Savoniassa tässä vaiheessa opiskelijoille, joilla on syystä tai toisesta opinnäytetyöprosessi keskeytynyt. Yhtenä tarkoituksena on poistaa mahdollisia pelkoja, joita liittyy itse opinnäytetyön tekemiseen. Mikäli opiskelija on työelämässä /työssä voi opinnäytteen kytkeä omaan työhön.
Ohjauksella on merkitystä opinnoissa edistymiselle.  Ohjauksen alkuvaiheessa opiskelijan ja ohjaajan vastuiden määrittely on keskeistä. On määriteltävä, miten tuetaan opiskelijan opinnäytetyön oppimisprosessia. Opinnäytetyön ohjaus on pirstaloitunut monelle taholle: sisällöllinen ja menetelmällinen ohjaus ns. pääohjaajille, äidinkielen ohjaus, vieraan kielen ohjaus, atk:n ohjaus jne.  Koska opinnäytettä ohjaa useampi henkilö, on moniammatillinen yhteistyö ja ohjauksen dialogisuus tärkeää. Ohjauksen tulisi olla sekä tutkinnon suorittamisen varmistamista ja samaan aikaan tukea opiskelijan asiantuntijuuteen kehittymistä, urasuunnittelua ja elinikäistä oppimista.
Opinnäytetyön tekeminen on tavoitteellista opiskelua, jonka onnistunut toteutuminen edellyttää sekä opiskelijalta että ohjaajilta ennen kaikkea motivaatiota, suunnittelua ja yhdessä työskentelyä. Yhteinen prosessi kestää keskimäärin vuodesta puoleen toista vuoteen ja se edellyttää kaikilta osapuolista myös sitoutumista; ohjaajalta sitoutumista ohjaukseen ja opiskelijalta sitoutumista opinnäytetyön tekemiseen. Ammattikorkeakoulusta ja sen koulutusalasta riippuen opinnäytetyön ohjausprosessiin osallistuvat opiskelija, vertainen (opponentti), ammattikorkeakoulun opettaja/t, työelämän ohjaaja sekä tarpeen mukaan esimerkiksi opintotoimiston ja kirjaston henkilökunta. 
Opinnäytetyöprosessin alussa on hyödyllistä sopia yhteisessä keskustelussa pelisäännöistä. Pelisäännöt on hyvä tehdä kirjallisesti. Yhteisillä pelisäännöillä varmistetaan se, että ohjaajilla ja opiskelijalla on yhteinen käsitys opinnäytetyön tavoitteesta ja tarkoituksesta. Lisäksi siinä varmistetaan se, että pelisääntöjä noudattamalla opinnäytetyö valmistuu sovitussa ajassa.. Sopimus on luonteeltaan “psykologinen”. 
Pelisäännöistä sopiminen tukee koko ohjausprosessin onnistumista. Ohjausprosessin alussa on hyvä sopia, minkä verran ohjaajalla on käytettävissä ohjausresursseja ja miten ne kannattaa käyttää. Lisäksi on aiheellista sopia myös siitä, miten opiskelija hakee ohjausta (aika, ajoitus, materiaali) ja siitä, miten ohjaajat kertovat palautetta opinnäytetyön aikana tapahtuneesta oppimisesta. Pelisääntöjen yhdessä miettiminen ja kirjaaminen edesauttavat ohjaustilanteen ja ohjauksen kehittämistä.
Ohessa kuvataan lyhyesti mitä ohjauksen pelisäännöt voisivat olla. 
Ohjaussuhde: asenne ja motivaatio, ongelmatilanteiden käsittely, kontrollointi, vastuut ja työnjako, luottamuksellisuus, aito rehellisyys, tasapuolisuus 
Ohjauksen hakeminen: ohjauksen määrä ja laatu (asiantuntemus), ajoitus, ohjaukseen valmistautuminen, ohjausmuodot, yhteydenottotapa 
Ohjaustilanne: ilmapiiri, häiriötekijöiden ennakointi ja eliminoiminen, keskustelun aiheet ohjaustilanteissa, ohjauksen dokumentointi, ohjauksen merkitys (prosessi, asiantuntijuus, oppiminen) ohjauksen luonne ja sen muuttuminen prosessin edetessä, jaettu asiantuntijuus 
Aikataulu: sovitun aikataulun noudattaminen, muuttuneen aikataulun arviointi ja käsittely 
Työskentelytapa: tarkkuus, joustavuus, rytmi, arviointi ja palaute, yhteistyö ohjaajien kesken, ohjaustaidot, vaativuus, ohjaustyyli ja –tapa, ohjaajan ja ohjattavan rooli 
Odotukset: ohjaajan tavoitettavuus, ohjauksen hakeminen suunnitelman mukaisesti, yksilöllisen elämäntilanteen huomioon ottaminen, tutkimuseettisten pelisääntöjen noudattaminen 
Muut asiat: opiskelijan hops, ammattiopinnot, ohjaustilanteiden arviointi, kritiikin ”antaminen” 
Opinnäytetyön ohjauksessa tulisi kiinnittää huomiota Leinosen (Leinonen R. 2001) mukaan siihen, että vahvistetaan opiskelijan minäkäsitystä, johon kuuluu ammatti-identiteetin vahvistaminen keskeisenä osana, itsetunto ja käsitys omasta kompetenssista. Tähän päiväkirjamuotoinen opinnäytetyötä tarjoaa hyvät lähtökohdat. Työelämä edellyttää erilaisia osaajia ja monenlaista osaamista. Päiväkirjamuotoisen opinnäytetyön myötä on mahdollisuus tarkastella alan työtä mm. kyseenalaistamisen kautta. Se, että aikaisemmin opinnäytetyö ei ole onnistunut ei ole maailmanloppu vaan päiväkirjamuotoinen opinnäyte on yksi tapa kehittää omaa osaamistaan työelämää peilaten. 


Opinnollistaminen
Työn opinnollistamisen tavoitteena on ammattikorkeakoulutasoisen koulutuksen ja työn tekemisen ketterä yhdistäminen. Ammattikorkeakoulutasoiseen oppimiseen (taso 6) kuuluu taitojen hallitseminen: kykyä soveltaa ja luovuutta ammattialalla. Tiedollisella puolella ammattitaitovaatimuksissa on teorioiden, keskeisten käsitteiden, menetelmien ja periaatteiden kriittinen ymmärtäminen ja arviointi. Työn opinnollistaminen perustuu sekä taitojen oppimiseen että tietoperustan kehittämiseen. 
Opinnollistamisessa voidaan erottaa kolme erilaista tilannetta. 
Opiskelijalähtöisyys: opiskelija tekee sellaisia työtehtäviä, joissa hän selkeästi oppii ammattialansa ja koulutuksensa oppisisältöihin liittyviä tietoja ja taitoja. 
Työelämälähtöisyys: avoimen korkeakouluopintojen kautta työelämässä oleva henkilö voi virallistaa ja opintopisteyttää oppimistaan ja osaamistaan. Opiskelija ei tällöin ole tutkinto-opiskelija.
Projektitoimintalähtöisyys: opiskelija tekee joko ammattikorkeakoululle, työpaikalleen tai yhteistyökumppanille projektin, jossa sovitusti opitaan tietyt tiedot ja taidot.
Opinnollistamisessa työssä opitut kokonaisuudet arvioidaan ja opintopisteytetään.
Perusperiaatteet: Opiskelija tutustuu opintojaksojen oppimistavoitteisiin ja sisältöihin, miettii työtehtäviään suhteessa tavoitteisiin. Hän ottaa yhteyttä vastuuopettajaan, jonka kanssa tehdään suunnitelma oppimisesta ja näyttöaineistosta. Opiskelija, vastuuopettaja ja työnantaja tekevät sopimuksen oppimisesta. Opiskelija antaa oppimisjakson jälkeen sovitun näytön osaamisestaan ja saa opintojaksosta arvioinnin ja opintopisteet. 
 Mitä opiskelija voi tarkalleen opinnollistaa on tapauskohtaista. Työtehtävien pitää olla sellaisia, joissa koulutuksen oppimistavoitteiden mukaiset tiedot ja taidot kehittyvät.





3 Kehittämistehtävän eteneminen

Opinto-ohjauksen koulutukseen liittyvän kehittämistehtävä eteni seuraavasti:
Laadin Päiväkirjanmuotoisen opinnäytetyöhön Savonia- ammattikorkeakoulussa ohjeet yhdessä yliopettaja Anne Waldenin kanssa ( liite 1). Ohjeet on laadittu ja laitettu opinto-ohjausta koordinoivalle Pirjo Venhovaaralle. Ohjeet päätettiin laatia kun osallistuimme Savonia-opinnäytetöiden ohjauksen ajankohtaispäivään ja huomasimme että sosionomikoulutuksen puolella on vajaa kymmenen opiskelijaa, joilla opinnäytetyön tekeminen oli monesta syystä jäänyt jumiin.
23.11.2016 jatkuu Savoniassa keskustelu opintojen opinnollistamisesta Opinto-ohjauksen ajankohtaisaamupäivässä. 
Pohdin itsenäisesti ja työyhteisön kanssa opinnäytetyön ohjaus-ajattelua. Tähän tarjoutuu hyvät mahdollisuudet kun syksyn 2016 aikana työni puolesta ohjaan runsaasti ei vaiheessa olevia opinnäytetöitä tekijöineen. Ohjauksen lähdekirjallisuutta oli myös hyvin tarjolla.
Päiväkirjanmuotoisen opinnäytetyön tekemiseen ei syksyllä 2016 ole ilmaantunut opiskelijoita.  Sen sijaan päätimme yhdessä tiimin ja yliopettajan kanssa, että työaikaani suunnataan opinnäytetöiden ohjaukseen niin, että pidän syksyn 2016 aikana erimuotoisia opinnäytetyön työstöpajoja. Työstöpajoja on kahdelle eri ryhmälle: toinen on niille, joilla on opinnäytetyö jumissa ja toinen on opinnäytetyöprosessin alussa oleville opiskelijoille. Työstöpajoja oli molemmille kohderyhmille kolme 4 h sessiota. Työstöpajoihin sai osallistua oman aikataulunsa ja tarpeensa mukaan.
Molempiin työstöpajoihin tuli opiskelijoita ohjaukseen. Opinnoissaan pidemmälle ehtineiden opinnäytetöiden tekijöiden pajassa oli säännöllisesti kolme osallistujaa ja kolme työtä siis pohdittavana. Ensimmäinen tapaamiskerran käytimme opinnäytetöiden ohjeistukseen tutustumiseen, koska nämä asiat päässeet unohtumaan ja oman opinnäytetyön aiheen ja materiaalin uudelleen avaamiseen. 
Toisella ja kolmannella tapaamiskerralla päästiin jo jatkojalostamaan opinnäytetyötä. Opiskelijoilta sain pajoista hyvää palautetta. Opiskelijat kuvaisit erityisen antoisaksi sen, että pienporukassa tehtiin työtä ja että työstöpajojen aikataulu oli jo ennakkoon sovittu. Aikataulutus on keskeinen osa opinnäytetyöprosessin onnistumista. Selkeät päämäärät ja tavoitteet ohjaavat työtä eteenpäin.
Vasta-alkaneiden ryhmän toiminta oli myös vapaaehtoista ja ennalta aikataulutettua. Pajaa käytettiin ahkerasti oman aihekuvauksen jalostamiseen, opinnäytetyön aikataulusuunnitelmien ja jatkosuunnitelmien työstämiseen.
Ohje päiväkirjamuotoisen opinnäytetyön tekemiseen esitellään sosionomikoulutuksessa Iisalmessa opettajatiimille ja otetaan käyttöön.






4 Pohdinta
Opinnäytetöiden ohjaus on oma taiteen lajinsa. Ammattikorkeakoulussa on yleisesti sovittu ohjeet mitä noudetaan opinnäytetyöprosessin aikana. Ohjeiden seuraaminen helpottaa kaikkien osapuolten töitä. Näissä opinnäytetyöhön liittyvissä ohjeissa konkretisoituu oppilaitoskulttuuri ja tarkemmin vielä opinnäytetyökulttuuri. Ohjeet kuvastavat ja raamittavat oppilaitoksen käsitystä opinnäytetöiden asemasta osana ammattikorkeakouluopintoja. 
Ohjaus on monimutkainen prosessi, sen sain itsekin todeta opinnäytetöitä ohjatessani. Otin ohjaustyöni edetessä keskusteltavaksi myös ohjauksen opiskelijoiden kanssa; mitä odotuksia ja ajatuksia ohjauksesta opiskelijoilla oli ja on. Hyvin vaihtelevia asioista on kyse. Sinällään ohjauksesta oli luontevaa keskustella opiskelijoiden kanssa, koska kyseessä oli sosionomiopiskelijat, joiden opintoihin kuuluu asiakasohjaustyö. Oletusarvona on, että opiskelijat pystyvät keskustelemaan hyvin erilaisista asioista oman ammattinsa rajoissa  ja tarvittaessa reflektoimaan omaa osaamistaan.
Opinnäytetöiden ohjaus oli erittäin virkistävä ammatillisesti. En vuosiin ollut tehnyt työtä tutkimukselliseen ja kehittämistyöhön tähtäävän prosessin osana aikaisemmassa työpaikassani. Toisen asteen ammatillisista tutkinnoistahan opinnäytetyö on poistunut tutkinnon uudistamistyön eri vaiheissa. 
Opinnäytetöiden opinnollistaminen on ammattikorkeakouluissa ajankohtainen ilmiö ja vaatii lisäsyventymistä. Nyt minulla ei ollut mahdollisuutta testata kuinka päiväkirjamuotoinen opinnäytetyö käytännössä etenisi. Toisaalta kun asiaa lähti selvittämään löytyi monenlaisia opinnollistamiseen  liittyviä kehitysaskeleita. Niistä ei kuitenkaan ole puhuttu opinnollistamis- käsitteen alla.  
Opettajien ja ohjaajien työ on jatkuvassa muutosprosessissa. Kyse on laajemmin myös pedagogisen ajattelun muutoksesta. Ohjaajan työ muuttuu ja on kyettävä olemaan oman työnsä kehittäjä ja tutkija. Ohjaajalta vaaditaan tietoa ohjauksesta, kokemusta ja näkemystä moninaisista työelämäkytköksistä  sekä aidosta yhteistoiminnallisuudesta. 
Opinnollistaminen haastaa myös koko opetussuunnitelmatyön. Osaamista peilataan osaamiskriteereihin suhteessa potentiaalisiin työtehtäviin alalla. Ohjaajalla onkin oltava tietoa työelämästä laaja-alaisesti. Opinnollistaminen on opintojen aikaisen työssäkäynnin tuottaman osaamisen tunnistamista, käsitteellistämistä, arvioimista peilaten alan kompetensseihin, osaamisen arvioimista ja tunnustamista lopuksi opintopisteinä.



Kuvio.  Opinnollistamisen polku
[bookmark: _GoBack]Opinnäytetöiden tekijät tarvitsevat monenlaista ohjausta. Erityisen suuri riskiryhmä ovat ne, joiden opinnäytetyö ei ole edennyt ja/tai asia on jäänyt jumiin. Tätäkin opiskelijaryhmää ajatellen opinnollistaminen tarjoaa yhden mahdollisuuden opintojen loppuunsaattamiseen. 

Opinnollistamisen haasteita ohjaajalle:
· Opettajilla ja ohjaajilla oltava yhtenäinen käsitys ja ymmärrys siitä mitä opetussuunnitelma alan osaamiselta edellyttää
· On osattava kuvat opiskelijoille vaihtoehtoiset tavat toteuttaa opinnot; eli ohjata oikea osaamisen ja oppimisen prosessi
· Ohjaajan on tunnettava riittävästi työelämässä vaadittavaa osaamista ja /tai mahdollisia kehittämishaasteita

Opinnollistamisen haasteita ohjattavalle opiskelijalle:
· on tunnettava opetussuunnitelma ja omat ammatilliset tavoitteet
· oma-aloitteisuutta ja valmiutta dialogiin sekä oman alan kehittämiseen
· kykyä käsitteellistää oman alan työ ja osata peilata sitä alan kompetenssivaatimuksiin
· kykyä laaja-alaiseen yhteistyöhön eri toimijoiden kesken ja ymmärtää työelämän pelisäännöt

Opinnollistamisen haasteet työelämälle:
· aikaa ja paneutumista perehtyä opiskelijan ohjaamisen työssä ( perehdyttäminen ja ohjaus)
· kykyä työn reflektointiin
· osaamisen arviointitaitoja

Päiväkirjamuotoinen opinnäyte


Taustaa

Opinnäytetyön tavoitteena on kehittää ja osoittaa opiskelijan valmiuksia soveltaa tietojaan ja taitojaan sosionomitutkinnon ammattiopintoihin liittyvässä käytännön asiantuntijatehtävässä.

Tältä pohjalta on luonnosteltu päiväkirjamuotoinen opinnäytetyön malli, joka pohjautuu seuraaville reunaehdoille. 

· Opinnäytetyöhön liittyvä päiväkirja kattaa  noin 65 työpäivää (12-15 viikkoa.)
· Kirjallisen työn kokonaispituus tulee olemaan noin 30 – 50 sivua (noin 2-3 sivua / viikko).

Opinnäytetyön prosessin eteneminen päiväkirjamuotoisessa opinnäytteessä

1 Johdanto: 

Kuvaa johdannossa opinnäytetyön aikaväli (alku ja loppupäiväys)

Päiväkirjatyyppisen opinnäytetyön raportointi tapahtuu päivittäisellä työtehtävien kuvaamisella ja viikoittaisella analyysilla.

Työtehtävässä tarvittava tietoperusta: keskeiset alan ammattikäsitteet ja /tai teoreettiset lähtökohdat, työn sisällöt sekä työtehtävät ja  työssä tarvittava osaaminen. Kuvaa lisäksi työpaikka/yritys ja työympäristö. Huomio kuvauksessa alan ajankohtaiset haasteet työtehtäville ja /tai kehittämistarpeet.

2 Nykytilanteen kuvaus

2.1 Oman nykyisen työn analyysi sosiaalialan kompetenssit huomioiden:
kuvailu
Kuvaile työtehtäviäsi:
- Tee luettelo erilaisista työtehtävistäsi.
- Kuvaile ja jäsennä, mitä konkreettisesti teet kyseisissä työtehtävissä.
- Tunnista, millaista osaamista työtehtävissäsi tarvitaan. Peilaa/Reflektoi osaamista suhteessa alan kompetensseihin. Kompetenssikuvauksen löydät opetussuunnitelmasta.


- Millaisia tietoja tarvitset ymmärtääksesi, mitä teet? 
- Millaisia taitoja tarvitset selviytyäksesi työtehtävistäsi? 
- Millaista osaamista olet työn tekemisessä hankkinut tai saanut? 


Arviointi 

Arvioi, millä tasolla osaamisesi on suhteessa työpaikkasi tai työtehtäväsi osaamisvaatimuksiin? Miten hyvin selviydyt työtehtävistä?
• Aloitteleva toimija: työtehtävästä suoriutuminen vaatii vielä työtoverin antamaa tai kirjallista ohjeistusta, itsenäinen ja joustava suoriutuminen on vajavaista.
• Taitava suoriutuja: sinulla on syvällinen ymmärrys työtehtävästä, suoriutuminen on jatkuvasti työtehtävien vaatimusten tasolla.
• Kokenut asiantuntija: pystyt kehittämään työtehtävässä vaadittavia toimintamalleja, kykenet ohjaamaan/opastamaan muiden toimintaa.
Perustele arviosi.

Kehittyminen

Missä vaiheessa olet ammatillisessa kehittymisessäsi? 
Miten se näkyy toiminnassasi? 
Mihin tulee jatkossa panostaa? Mitä vielä tulee oppia? 
Perustele näkemyksesi. 

2.2 Sidosryhmät työpaikalla

Kirjaa ylös kaikki mahdolliset sidosryhmät, joita työsi koskettaa jollain tavalla. 
Luokittele sidosryhmät tyypin mukaan (sisäiset ja ulkoiset sidosryhmät) esim. kumppanit, asiakkaat, organisaatiot, viranomaiset jne. 
Kuvaile sidosryhmät kaaviolla.
Mitkä sidosryhmien mielipiteet ja intressit ovat keskeisiä työsi kannalta. 

2.3 Vuorovaikutustaidot työpaikalla

Minkälaisia vuorovaikutustilanteita työn tekemiseen työtovereiden kanssa liittyy? 
Minkälaisia vuorovaikutustilanteita asiakaspalveluun ja sidosryhmätyöskentelyyn liittyy? 
Minkälaisia haasteita ne tuottavat osaamisellesi, perustele arviosi? 
Millaisia työyhteisötaitoihin liittyviä haasteita tai kehittämistarpeita ilmenee?


3 Päiväkirjaraportointi

Päivittäin:
Mitä tavoitteita asetat tälle päivälle? 
Kuvaa etukäteen päivän tehtäviä? 
Arvioi päivän päätteeksi, miten päivälle asetetut tavoitteet ja suunnitellut tehtävät toteutuivat? 
Miten arvioit päivän aikana kehittynyttä osaamistasi? 
minimi 500 merkkiä / päivä

Viikottain:
Lue viikon päätteeksi kuluneen viikon tekstit. 
Miten arvioit viikon aikana kehittynyttä osaamistasi?
Mitä asioita jouduit viikon aikana selvittämään?
Mitä ongelmia viikon aikana tuli ja miten ratkaisit ne?
Kirjallisuuteen perustuen pohdi viikon aikana tekemiäsi töitä,
- Tuo esiin hyviä toimintamalleja kirjallisuudesta löytyy kyseisiin 
työtehtäviin liittyen ja mitä olisit voinut tehdä toisin. 
- Arvioi vaihtoehtoja ja perustele valitsemasi malli tai tuo esiin vaihtoehtoinen malli jota tulet noudattamaan jatkossa.
- Kuvaile miten työtehtävät ja osaaminen liittyvät alan kompetensseihin.

4 Pohdinta

Vertaa aiemmin kirjoittamaasi nykytilanteen kuvausta ja päiväkirjaraportoinnissa syntynyttä analyysiä. Muista hyödyntää pohdinnassa alan kompetenssikuvausta.
Miten olet kehittynyt ammatillisesti?
Toteutuivatko työllesi asettamat tavoitteet?
Millaisia uusia ratkaisumalleja tai menetelmiä olet löytänyt työhösi/työyhteisöösi?
Mitä opit päiväkirjamuotoisen opinnäytteen kirjoittamisen aikana? 
Mitä kiinnostavaa uutta opinnäytetyösi aikana huomasit ja mitä hyötyä siitä on tulevaisuudessa?  Syntyikö jatkokehitysajatuksia?
Miten olet pystynyt hyödyntämään työsi analysointia?
Miten kuvaisit alan tulevaisuuden näkymiä?

Opiskelija työssä oppimimassa 


Lähtötaso:
opitut taidot


Opinnollistaminen


Oppimisprosessi suunnitellaan
Peilataan osaamiskriteereihin
Osaamisvajeita täydennetään suunnitellusti


Osaaminen


Työssä opittu käsitteellistetty ja ymmärretty alan kompetensseihin peilaten
Opintopisteet









